આ પ્રસંગે વેદ પ્રતિષ્ઠાના યજમાન ગુરુકુલના વિદ્યાર્થી શ્રી અંકુર પડશાળાના પિતા શ્રી લાખાભાઇને સ્વામીજીએ અભિનંદન આપી આશીર્વાદ પાઠવ્યા હતા અને કહ્યું હતું કે, ગામડાનો આ સાધારણ ખેડુત કે જેને છાપું વાંચતા પણ નથી આવડતું એ આજે વેદ પધરાવી રહ્યા છે એનો અમને આનંદ છે. ગ્રામ્ય વિસ્તારમાં ગુરુકુલની આ ભવ્ય અને વિશાળ શાળામાં શહેરમાં પણ દુર્લભ એવા સ્માર્ટ ક્લાસ ચાલી રહ્યા છે. આવા આધુનિક શિક્ષા સંકુલના વાતાવરણમાં આ વેદ પ્રતિષ્ઠાનો પ્રસંગ અનોખી ભાત ઉપસાવનાર રહ્યો હતો. આ પ્રસંગે દ્રોણેશ્વર ગુરુકુલના સંચાલક પૂજ્ય ભંડારી શ્રી હરિકૃષ્ણદાસજી સ્વામી, ધર્મનંદનદાસજી સ્વામી, ધર્મવત્સલદાસજી સ્વામી, નરનારાયણદાસજી સ્વામી, શામજી ભગત, પ્રસિદ્ધ પ્રવક્તા તુષારભાઇ જોષી, પ્રિન્સિપાલ મહેશભાઇ જોષી, ભક્તજનો તથા શિક્ષકો ઉપસ્થિત રહ્યા હતા.